રાજ્યના મુખ્ય મથક ગાંધીનગર ખાતે અન્ન અને નાગરીક પુરવઠા નિગમ, એગ્રો ઇન્ડસ્ટ્રીઝ કોર્પોરેશન અને વેર હાઉસિંગ કોર્પોરેશનના કર્મચારીઓ, નગરપાલિકાઓના કર્મચારીઓ, મહાનગરપાલિકાના કર્મચારીઓ દ્વારા ઉગ્ર વિરોધ પ્રદર્શન કરી સૂત્રોચ્ચાર કરવાનો કાર્યક્રમ યોજાયો હતો. જેમાં મોટી સંખ્યામાં બોર્ડ,નિગમ, નગરપાલિકા, મહાનગરપાલિકાના કર્મચારીઓના પડતર પ્રશ્નો બાબતે રાજ્ય સરકારની અન્યાયકારી નીતિઓના વિરોધમાં દેખાવો અને પ્રદર્શન કરીને સૂત્રોચ્ચાર કરવામાં આવ્યા હતા. ગુજરાત રાજ્ય બોડૅ-નિગમ કર્મચારી મહામંડળ અને અખિલ ગુજરાત નગરપાલિકા કર્મચારી મહામંડળ દ્વારા આ આ આંદોલન કરવામાં આવ્યું હતું.